నిష్క్రమణ దిశగా నైరుతి రుతుపవనాలు | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Tuesday, May 18, 2021 15:59
నిష్క్రమణ దిశగా నైరుతి రుతుపవనాలు
హైదరాబాద్, అక్టోబర్ 10: నైరుతి రుతుపవనాల ఉపసంహరణ ప్రారంభమైంది. ఇప్పటికే పంజాబ్, హర్యానాల నుండి ఇవి పూర్తిగా నిష్క్రమించాయని భారత వాతావరణ శాఖ (ఐఎండీ) ప్రకటించింది. అలాగే చండీగఢ్, ఢిల్లీ, ఉత్తరాఖండ్, ఉత్తరప్రదేశ్, పశ్చిమ మధ్యప్రదేశ్, రాజస్థాన్ రాష్ట్రాల్లో చాలా ప్రాంతాల్లో నైరుతిరుతుపవనాలు నిష్క్రమించాయి. దేశంలోని ఇతర ప్రాంతాల నుండి కూడా ఉపసంహరణకు పరిస్థితి అనుకూలంగా ఉన్నట్టు వెల్లడించారు. తెలంగాణ రాష్ట్రం నుండి ఈ నెల 15 తర్వాత రుతుపవనాలు ఉపసంహరణ జరిగే అవకాశం ఉందని అంచనావేశారు. ఈ సంవత్సరం నైరుతీ రుతుపవనాల రాక దాదాపు వారం, పదిరోజుల నుండి 15 రోజుల వరకు ఆలస్యమైంది. తెలంగాణలో రెండోవారంలో రావలసిన నైరుతిరుతుపవనాలు మూడోవారం చివరలో వచ్చాయి. అలాగే అక్టోబర్ 1 వరకే ఉపసంహరణ జరగాల్సి ఉన్నప్పటికీ 15 రోజుల పాటు ఆలస్యమవుతోంది. ఈ పరిస్థితిపై అధ్యయనం చేసేందుకు వాతావరణ శాఖతో పాటు వివిధ సంస్థలు ఏర్పాట్లు చేస్తున్నాయి.
nishkramana disagaa nairuti ruthupavanaalu | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Tuesday, May 18, 2021 15:59
nishkramana disagaa nairuti ruthupavanaalu
hyderabad, actober 10: nairuti ruthupavanaala upasamharana praarambhamaindi. ippatike panjab, haryanala nundi ivi puurtigaa nishkraminchaayani bhaarata vaataavarana saakha (imd) prakatinchindi. alaage chandigad, dhilli, uttarakhand, uttarapradesh, paschima madhyapradesh, rajasthan rashtrallo chala praantaallo nairutirutupavanaalu nishkraminchaayi. desamloni itara praantaala nundi kuudaa upasamharanaku paristhiti anukuulamgaa unnattu velladinchaaru. telamgaana rashtram nundi ee nela 15 tarvaata ruthupavanaalu upasamharana jarige avakaasam undani anchanaavesaaru. ee samvatsaram nairutii ruthupavanaala raaka daadaapu vaaram, padirojula nundi 15 rojula varaku aalasyamaindi. telamgaanalo rendovaramlo raavalasina nairutirutupavanaalu moodovaaram chivaralo vachayi. alaage actober 1 varake upasamharana jaragalsi unnappatikii 15 rojula paatu aalasyamavutondi. ee paristhitipai adhyayanam chesenduku vaataavarana saakhatho paatu vividha samsthalu erpaatlu chestunnayi.